Huldra`s liv og leven: august 2011
Give away hos Huldra
Utfordringer- på flere vis
Har du besøkt Sukkertøy for øyet i det siste? Hun har en fargeutfordring, og denne gangen går blikket mot det sorte. Vil du være med på en sort interiørjakt i Huldrehjemmet er du hjertelig velkommen. :)
Stig på. :)
La du merke til mormor sine gamle sko smed sølvdetaljer i gangen?
De har sikkert vandret noen mil, og danset noen steg. Vi tar en titt innom gjesterommet på vei.
Kontraster er deilig! Nyoppusset soverom med isturkise vegger mot en gammel, kalvbent stol i sort og stål. Sorte detaljer på et huldreoppusset klesskap.
Sort lampe fra Ikea- kjøpt på Fretex. -Som strekker seg mot sorte og røde detaljer på en kjole på kontoret. Viften er i ro, og under den ligger de sorte firbente og hviler. :)
En liten titt inn i et såvidt påbegynt maleprosjekt. Jovisst fantes den mørke detaljen der også. Kjøkkenet bød på gamle og nye detaljer..
-og det gjorde sommerstuen også. Sett deg ned.. Så byr jeg på en kaffekopp mens vi titter på alle de andre bidragene. :)
Vil du være med og rette blikket mot sorte detaljer?Heng deg med! Fristen er 31. august. :)
Kan jo ikke dy meg for å legge inn et sort, musikals bidrag: God helg! =D
Skinnpuffen fra gårsdagens innlegg ble solgt allerede i dag, og jeg måtte ha nytt stuebord. Understellet til et gammel bord som ble blåmalt for mange herrens år siden av undertegnede, og plank fra en trehytte i skogen her lå klart til den oppgaven. Kjapp snekring, en hel masse runder med salmiakkvask, og noen runder med varmepistol så det tørket. Har en tro på at det er lurt å bruke det så alle småkryp som kunne finne på å ha tatt bo i plankene tar kvelden av varmen- i tillegg til sterk såpevask. Voilà, så har jeg et høyt stuebord det faktisk går an å spise ved, som også passet bedre med lengden på sofaen. Ellers har jeg klippet plenen, kostet plattingen og fikset en ødelagt port i dag. Dagen ble jammen meg lang nok likevel..
Supersalg hos Ztil! -Og nogo attåt. :)
Jeg fant, jeg fant, og når man finner noe sånt må man dele. Ta en titt innom ztil.no, for der er det supersalg på 30, 50 og 70%!
Collage satt sammen av Huldra til en liten teaser.
Bilder lånt fra zett.
Man kan bestille fra nettbutikken, og har flere valg for å få varene. Enten hente i butikken deres i Drammen eller Nore og Uvdal, eller sendes som pakke i posten. Ztil fører de populære kubehyllene, har et godt utvalg vindusfolie, har masse puter på salg, og en hel masse annet. Gå inn og titt selv da vel? :)Selv har jeg shoppet noen superbillige puter og en vakker, hvit lanterne. Det var dagens kjappe butikkmarkedsføring, og her kommer min egen. ;) Jeg er med i en konkurranse om å vinne rå muskelkraft og flyttebil.Har du lyst til å hjelpe meg, så gå inn her på Facebook og stem på meg. (Funker den mon tro..?)Alle stemmer mottas med stooor takk! =D
Huset tømmes mer og mer, men det er jo fortsatt litt å flytte på.
Lyst på en kul, retrolampe?
Klikk bilde for direkte link
Eller en skinnpuff?
Eller kanskje en porselensdukke?
Ellers så ligger det masse rart av både klær, vesker, prismer, melkeflasker, kjøttkvern, kniver, hestesko m.m. i eplabutikken min. Titt gjerne innom der også- om du har lyst. Megler har vært her, så nå er jobben med hussalget i gang. Ønsker alle en riktig god uke! =DTitter plutselig innom når tiden er litt snillere. kl.
Det har skjedd så altfor mye i det siste, og en hel verden har tent lys. Midt i mitt eget, private kaos gjorde jeg selvfølgelig det samme. Jeg er virkelig stolt over å være en del av et land som mobiliserer seg på den måten vårt lille land har gjort. Sender varme tanker til alle som ble rammet..
I Huldrelevenet har det også skjedd en del i det siste, men heldigvis av en helt annen art. Livet går sin skjeve gang, men det virker som veien er i ferd med å rette seg ut litt.Jeg stresser en del for tiden, og spiser kjappe måltider. Sånn må det bare bli. Gleden var stor da jeg vant en flyvende gris fra Mies Lopper, for alle vet jo at griser faktisk kan fly- om man tror? ;)
Mie er på flyttefot, og har solgt en hel masse på veien hun også.Jeg fant, jeg fant, og denne gangen fant jeg blant annet hjerteskrinet på bildet over, og en av hattene under. Herlige Mie sendte med en ekstrahatt og to gode bøker med herlige ord. Den ene har fått fast plass i vesken min, for hva er vel bedre enn en bok for hånden medEt ord for hver dag om kunsten å leve. Årets slagord ble jo "husk å leve", så dette passet unektelig bra. :)
Det er lenge siden jeg har skrevet i bloggen, og det er ikke fordi jeg ikke gidder eller lyster. Nei, tiden har gått med til å kvitte seg med mer enn jeg kjøper inn, og jeg har svingt malekoster og beiset i mange ender og bauger. Det ser ut til at det er en ende på det nå, og de siste vinduene som skulle pusses opp skal få strøk nummer tre i dag. En hel masse treverk har tørstet stort, så nå var det virkelig på tide å mette det. I to dager lå yttervinduene i sommerstuen med varmeovn på. Jeg skulle være sikker på at de var fullstendig tørre da jeg skulle male. Min (halvt) franske venninne og sønnen min har hjulpet meg med den store pussejobben, så all lakk og rufs ble borte. Sprekker er fuget, alle vinduer er grunnet godt, og nå er de siste dagers innspurt med oljemalingen.
Her råder det fullt vinduskaos i flere rom..Karmene er ferdigmalt, og venter hvite og innbydende på friskmeldte vinduer. Bøker under selve vinduet er lurt, for når malingen er støvtørr kan jeg snu vinduet og male andre siden. Neida, ryggen er ikke god om dagen.. Selv om jeg har shoppet en del i det siste er jeg godt i gang med en inn, to ut. De tunge, vakre spistestuesjenkene har blitt solgt til en dame som satte like stor pris på de som jeg gjorde i sin tid. Jeg krymper hus og hjem, og satser på en lettere og lysere tilværelse. Bordet og stolene har fått bli, for de klarer jeg ikke så lett å kvitte meg med.. Ute er hekken klippet, min (halvt) franske venn svettet seg vei gjennom gressjungelen med kanklipper, og jeg har luket frem en nesten glemt trapp. Det er fortsatt en del igjen, men jeg vet jeg kun får tatt det verste i år. Enda godt hagen er godt tilgrodd med stauder, for da er faktisk ikke ugressjobben så ille. Det tar bare tid og energi jeg ikke har, så derfor må jeg bare bite i meg litt brennesle og skvalderkål.
Noen ganger skjer ting fort, og andre ganger snegler det seg frem. For min del har vel det meste skjedd ganske fort i det siste, for det er kun fire måneder siden jeg ble separert, og jeg har fått gjort en hel masse i løpet av de månedene, både tankemessig og fysisk. Oppussingen av huset startet som en tanke på å få ting litt mer på stell for å bo her selv,men fornuften tok heldigis tak og fortalte meg at det lureste er å selge og komme meg inn til byen. Jeg har ikke energien til å sitte med et stort hus på landet alene, og ønsker at huset skal fylles med masse mennesker med liv igjen. Nytt liv, nye muligheter. Nå flytter jeg fra huset, stallen, furtebua, hagen og saueflokken og tar med meg hund og katt til byen. Vemodig tanke til å begynne med, men nå er den bare god. Så lenge jeg kan levere fra meg huset mitt i en god stand er jeg fornøyd. Det idylliske landlivet er over for denne gang, og jeg tar med meg opplevelsen som et herlig minne. :)
Fra nøttelitenhjemmet der jeg har malt en hel masse for å lysne tilværelsen, flytter jeg nå til en leilighet i norges eldste by. Der er det god takhøyde, brede lister og rosett i taket. Jovisst smeltet jeg da jeg dro og så på den, for det var der jeg skal bo. Håper å rekke utflytningfest og feire bursdag noen måneder på forskudd her på Smukkestad før jeg flytter. Det hadde jo vært en herlig avslutning. :)
Huldras eplabutikk
Give away samleside
Velkommen til interiør, foto, dyr, planter, håndarbeid mm. Stilen er Cheap Chic, og jeg elsker redesign og gjenbruk. Bloggen ble til en stormfull dag i juni 2010. Jeg har en kropp som utfordres av bokstavene FM og ME, og en lite hyggelig tinnitus i tillegg. Bruker bloggen som en deilig avkobling fra kroppslige utfordringer, da blogging bringer smil og gleder. Setter stor pris på spor fra deg! :)